Document ID: 31995R2251

ΚΑΝΟΝΙΣΜΟΣ (ΕΚ) αριθ. 2251/95 ΤΟΥ ΣΥΜΒΟΥΛΙΟΥ της 18ης Σεπτεμβρίου 1995 σχετικά με τη δέκατη όγδοη τροποποίηση του κανονισμού (ΕΟΚ) αριθ. 3094/86 για τη θέσπιση ορισμένων τεχνικών μέτρων διατήρησης των αλιευτικών πόρων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι ο κανονισμός (ΕΚ) αριθ. 685/95 του Συμβουλίου της 27ης Μαρτίου 1995 για τη διαχείριση αλιευτικής προσπάθειας όσον αφορά ορισμένες αλιευτικές ζώνες και αλιευτικούς πόρους της Κοινότητας (3) προβλέπει τη θέσπιση καθεστώτος διαχείρισης της αλιευτικής προσπάθειας σε ορισμένες ζώνες από την 1η Ιανουαρίου 1996 7 ότι το εν λόγω καθεστώς διαχείρισης της αλιευτικής προσπάθειας πρέπει να εξασφαλίζει τη μη αύξηση της αλιευτικής προσπάθειας και τη διατήρηση των υφιστάμενων ισορροπιών 7 ότι, σύμφωνα με το άρθρο 12 του κανονισμού (ΕΚ) αριθ. 685/95, προκειμένου να εξασφαλιστεί η ορθολογική και υπεύθυνη εκμετάλλευση των πόρων σε σταθερή βάση, πρέπει να γίνουν τροποποιήσεις στον κανονισμό (ΕΟΚ) αριθ. 3094/86 του Συμβουλίου της 7ης Οκτωβρίου 1986 για τη θέσπιση ορισμένων τεχνικών μέτρων διατήρησης των αλιευτικών πόρων (4) 7 ότι οι εν λόγω τροποποιήσεις αφορούν την απαγόρευση της χρησιμοποίησης παρασυρόμενων διχτυών για την αλίευση τονοειδών στα ύδατα που υπάγονται στην κυριαρχία ή δικαιοδοσία της Πορτογαλίας και της Ισπανίας στις ζώνες CIEM VIII, IX, X και COPACE και την απαγόρευση χρησιμοποίησης γρι-γρι για την αλίευση τροπικού τόνου (listao, patudo και albacore) στα ύδατα που υπάγονται στην κυριαρχία ή δικαιοδοσία της Πορτογαλίας στη ζώνη CIEM X βορείως των 36°30&prime;Β καθώς και για τη ζώνη COPACE βορείως των 31°Β και ανατολικά των 17°30&prime;Δ 7 ότι, ως εκ τούτου, θα πρέπει να τροποποιηθεί ο κανονισμός (ΕΟΚ) αριθ. 3094/86,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3094/86 τροποποιείται ως εξής:
1. Στον τίτλο IV άρθρο 9 παρεμβάλλεται η ακόλουθη παράγραφος:
«19. Απαγορεύεται η χρησιμοποίηση γρι-γρι για την αλίευση τροπικού τόνου (listao, patudo και albacore) στα ύδατα που υπάγονται στην κυριαρχία ή δικαιοδοσία της Πορτογαλίας στη ζώνη CIEM X βορείως των 36°30&prime;Β καθώς και για τη ζώνη COPACE βορείως των 31°Β και ανατολικά των 17°30&prime;Δ.».
2. Στον τίτλο IV παρεμβάλλεται το ακόλουθο άρθρο:
«Άρθρο 9β Απαγορεύεται σε όλα τα πλοία η χρησιμοποίηση παρασυρόμενων διχτύων για την αλίευση τονοειδών στα ύδατα που υπάγονται στην κυριαρχία ή δικαιοδοσία της Πορτογαλίας και της Ισπανίας στις ζώνες CIEM VIII, IX, X και COPACE, συμπεριλαμβανομένων, κατά παρέκκλιση του άρθρου 1, των υδάτων που υπάγονται στην κυριαρχία ή δικαιοδοσία της Ισπανίας στα ανοικτά των Κανάριων νήσων.».
Άρθρο 2
Ο παρών κανονισμός αρχίζει να ισχύει την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Σεπτεμβρίου 1995.

Labels: 18
6